Folketing
1998-10-08

Eller også er det, fordi den danske valuta er for hård, at det er sådan. Og de dér svenskere og nordmænd kan ikke holde styr på deres valuta, og derfor bliver de devalueret i forhold til kronen. Hvad er det da for noget? Det må være regeringens skyld alt sammen. Men det kunne godt være, at det er en lille smule mere kompliceret i virkelighedens verden. Og fra hr. Ole M. Nielsen er det det samme. Jamen det er da så rørende, at vi skal lave en arbejdsmarkedsreform med et menneskeligt ansigt. Jeg har en fornemmelse af, at Kristeligt Folkeparti tidligere har talt varmt for alle mulige strukturreformer. Når det så er, kan vi alligevel ikke rigtig lave noget. Det må da være tilladt at gå ind og sige: Hvordan får vi de sidste med, der nu er, sådan at der er arbejde til dem? Det er jo det, der er udgangspunktet. Udgangspunktet denne gang er jo ikke, at vi skal ramme de ledige. Udgangspunktet er, at vi skal udnytte de bedre muligheder, der er.